Este important de reținut că, de regulă, părintele care solicită custodia minorului NU cere și un program de vizitare în favoarea celuilalt părinte, caz în care este necesar ca acesta din urmă să solicite printr-o cerere proprie, denumită reconvențională, să se stabilească în favoarea sa un program de vizitare.
Programul de vizitare stabilit în favoarea părintelui care nu va locui cu copilul variază în funcție de vârsta acestuia și nevoile sale de dezvoltare, de programul școlar, însă se va avea în vedere și părerea copilului dacă acesta are peste 10 ani. De asemenea, părintele nerezident va putea fi obligat la plata unei pensii de întreținere în favoarea minorului în cuantum de până la un sfert din venit său net lunar.